Държавен вестник, бр. 58, 2025 г., стр. 49

БРОЙ  58	
Д Ъ Р Ж А В Е Н  В Е С Т Н И К 	
СТР.  49   
Командир на рота (батарея)
Чл. 205. (1) Командирът на ротата (батарея­
та) е подчинен на командира на батальона 
(дивизиона, ескадрилата).
(2) Командирът на ротата (батареята) е 
пряк началник на личния състав на ротата 
(батареята).
Чл. 206. Командирът на ротата освен 
общите задължения на командирите (начал­
ниците) е длъжен:
1. да познава и изпълнява в касаещия го 
обем плановете за бойна готовност, за мо­
билизация и за дейността (подготовката) на 
батальона (дивизиона, ескадрилата);
2. да организира, провежда и отчита под­
готовката на ротата (батареята);
3. да управлява ротата (батареята) при 
изпълнение на поставените задачи;
4. да познава военнослужещите от рота­
та (батареята) и да провежда индивидуална 
работа с тях;
5. да познава материалната част и въоръ­
жението, правилата за тяхното използване и 
съхраняване;
6. да провежда ежеседмично строеви пре­
глед на ротата (батареята);
7. да организира и контролира поддържа­
нето на войсковия ред и спазване на дисци­
плината в ротата (батареята);
8. да подготвя личния състав на денонощния 
наряд от ротата (батареята) и да контролира 
изпълнението на службата от него;
9. да проверява най-малко веднъж в сед­
мицата вътрешния ред и изпълнението на 
службата в ротата (батареята) и при необходи­
мост да докладва на командира на батальона 
(дивизиона, ескадрилата); 
10. да утвърждава отчета на личния състав 
в ротата (батареята) (приложение № 16);
11. да изготвя поименен списък с адреси­
те, телефоните и начина за оповестяване на 
военнослужещите от ротата (батареята);
12. да знае наличността и състоянието на 
въоръжението, техниката и материалните 
ресурси на ротата (батареята);
13. да придвижва по команден ред рапортите 
на подчинените му военнослужещи;
14. да предлага военнослужещи за повиша­
ване в следващо военно звание и за заемане 
на по-висока длъжност;
15. да следи за външния вид на военнослу­
жещите и правилата за носене на военното 
униформено облекло; 
16. да организира получаването, използва­
нето, опазването и обслужването на матери­
алните ресурси и ППС на ротата (батареята), 
като веднъж в месеца проверява тяхната 
наличност и състояние;
17. да проверява оръжието и боеприпасите 
на ротата (батареята) и отразява резултатите 
в книгата за прегледа/проверка (приложение 
№ 17); 
18. да организира и да проверява подго­
товката на въоръжението и ППС на ротата 
(батареята) преди всяко излизане на учение 
или занятие, както и да проверява тяхната на­
личност след завръщането от занятия, учения;
19. да организира най-малко веднъж в 
месеца сверяване на отчетността на ротата 
(батареята) с отчетните данни на военното 
формирование;
20. да разработва график за ползването на 
отпуск в ротата (батареята) и да контролира 
изпълнението му.
Заместник-командир на рота (батарея)
Чл. 207. (1) Заместник-командирът на рота 
(батарея) е подчинен на командира на рота­
та (батареята) и е пряк началник на личния 
състав на ротата (батареята).
(2) При отсъствие на командира на ротата 
(батарея) заместник-командирът на ротата 
(батарея) изпълнява неговите задължения.
Чл. 208. Заместник-командирът на ротата 
(батареята) освен общите задължения на ко­
мандирите (началниците) е длъжен:
1. да организира разработването на сед­
мичното разписание за занятията;
2. да води отчетността на подготовката на 
ротата (батареята);
3. да познава личния състав на ротата 
(батареята);
4. да провежда методическите и инструктор­
ско-методическите занятия със сержантския 
състав на ротата (батареята);
5. да провежда занятия с взводовете от 
ротата (батареята); 
6. да подпомага командирите на взводове 
при организирането и провеждането на под­
готовката;
7. да познава материалната част, правилата 
за експлоатация, съхраняване и опазване на 
въоръжението, ППС на ротата (батареята) 
и лично да проверява тяхната наличност и 
изправност;
8. да организира спортните мероприятия 
в ротата (батареята);
9. да участва в подготовката на денонощ­
ния наряд и да проверява изпълнението на 
службата от него;
10. да проверява най-малко веднъж в 
седмицата вътрешния ред и да докладва на 
командира на ротата (батареята);
11. да контролира спазването на прави­
лата за носене на униформеното облекло от 
личния състав;
12. да организира и контролира правил­
ното използване и съхраняване на учебните 
пособия, прибори, оборудване и учебно-ма­
териалната база, която е зачислена на ротата 
(батареята).